สังคมข่าวหุ้น
วานนี้นักลงทุนต่างชาติยังคงซื้อต่อเนื่อง ดัชนีปิดบวกเล็กน้อย 1,677.95 จุด เก็งกำไรหุ้นกลุ่มแบงก์ หลังคลายกังวลเอสแอนด์พีลดเครดิต
วานนี้นักลงทุนต่างชาติยังคงซื้อต่อเนื่อง ดัชนีปิดบวกเล็กน้อย 1,677.95 จุด เก็งกำไรหุ้นกลุ่มแบงก์ หลังคลายกังวลเอสแอนด์พีลดเครดิต
24 มี.ค. 2565

ต่างชาติซื้อต่อ
วานนี้นักลงทุนต่างชาติยังคงซื้อต่อเนื่อง ดัชนีปิดบวกเล็กน้อย 1,677.95 จุด เก็งกำไรหุ้นกลุ่มแบงก์ หลังคลายกังวลเอสแอนด์พีลดเครดิต วันนี้ลุ้นตัวเลขส่งออก ติดตามสถานการณ์ในยูเครน แนวรับ 1,670 จุด แนวต้าน 1,685 จุด
หุ้นอิงคริปโตเตรียมลุย หลังก.ล.ต.ประกาศคุมเหรียญคริปโต เริ่ม 1 เม.ย.นี้ ส่อง JMART และ SCB, KBANK, RS โดดเด่น ด้านแบงก์ชาติเตรียมทำเฮียริ่งกำกับธนาคารพาณิชย์เร็ว ๆ นี้ ยอมรับ SCBX ลงทุนบิทคับผ่านบล.ไทยพาณิชย์ไม่มีปัญหา แต่ลงทุนโดยตรงไม่ได้
Motor Show ครั้งที่ 43 เริ่มขึ้นแล้ววานนี้ (วันที่ 23 มี.ค.) จนถึงวันที่ 3 เม.ย. 2565 รวม 12 วัน 9 บริษัทจดทะเบียนคักคัก EA, NEX, BYD, PTT, KCE, GPSC, BCPG, SAT และ STANLY ตามธีมรถยนต์ไฟฟ้ากว่า 20 รุ่น ผู้จัดคาดยอดจองในงานนี้ไม่ต่ำกว่า 2.79 หมื่นคัน
ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) ยกระดับมาตรการกำกับซื้อขาย ให้ระดับ 3 ขึ้น SP 1 วันทำการ มีผล 4 เม.ย.นี้ ทั้งนี้มาตรการในแต่ละระดับ มีระยะเวลาเริ่มต้นจนถึงวันสิ้นสุดครั้งละ 3 สัปดาห์ โดยตลท.สามารถพิจารณาขยาย หรือยกระดับมาตรการได้ เมื่อพบว่าสภาพการซื้อขายหลักทรัพย์ยังคงผิดปกติ …
สุทธิรักษ์ เสถียรภาพอยุทธ์ ประธานเจ้าหน้าที่บริหาร บริษัท ธนาสิริ กรุ๊ป จำกัด (มหาชน) หรือ THANA ผู้ประกอบการอสังหาริมทรัพย์ที่จดทะเบียนอยู่ในตลาดหลักทรัพย์ เอ็ม เอ ไอ พร้อมแผนแตกไลน์ธุรกิจบริการเพิ่ม ล่าสุดบริษัทมีโครงการที่อยู่ระหว่างดำเนินการขายทั้งหมด 6 โครงการ มูลค่า 1,400 ล้านบาท หรือ 292 ยูนิต โดยมียอดขายไปแล้วเฉลี่ย 54% และมียอด Backlog 350 ล้านบาท โดยรอโอนในไตรมาส 1 ของปีนี้ ประมาณ 50% เป็นโครงการอยู่ในจังหวัดนนทบุรี 5 โครงการ และจังหวัดอุดรธานี 1 โครงการ
ดวงกมล ลิมป์พวงทิพย์ ประธานคณะเจ้าหน้าที่ด้านลูกค้าธุรกิจเอสเอ็มอี BAY เปิดกลยุทธ์กลุ่มงานลูกค้าธุรกิจ SME ปี 2565 เดินหน้าสู่การเป็นธนาคารหลักสำหรับลูกค้าธุรกิจ SME มุ่งสนับสนุนการดำเนินธุรกิจของลูกค้าในทุกการก้าวผ่านสู่การเติบโตอย่างยั่งยืน ด้วยแผนกลยุทธ์ในการดูแลลูกค้า SME ผ่าน 3R ได้แก่ Resilient, Respond และ Rebuild for the Future โดยเน้นพัฒนาด้านดิจิทัลและนวัตกรรม อีกทั้งเดินหน้าเชื่อมต่ออาเซียนสร้างโอกาสธุรกิจเพื่อลูกค้า
ธีรพงศ์ จันศิริ ประธานเจ้าหน้าที่บริหาร บมจ.ไทยยูเนี่ยน (TU) ตั้งเป้าธุรกิจในปี 2565-2568 ในด้านรายได้เติบโตต่อเนื่องปีละไม่ต่ำกว่า 5% จากปี 2564 ที่มีรายได้ 1.41 แสนล้านบาท สูงสุดเป็นประวัติการณ์ โดยเน้นการเพิ่มธุรกิจนวัตกรรมที่จะสร้างรายได้ในสัดส่วน 10% ของรายได้รวม ส่วนอัตรากำไรขั้นต้น (Gross Profit) คาดว่าจะเพิ่มเป็น 20% จาก 18.2% ในปี 2564
อรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) เผยจากสถานการณ์พลังงานโลกที่ยังคงผันผวน การแพร่ระบาดของเชื้อโควิด-19 ในประเทศที่ยังอยู่ในระดับสูง ที่ประชุมคณะกรรมการจัดการ ปตท. จึงมีมติอนุมัติให้ขยายระยะเวลาช่วยเหลือส่วนลดค่าซื้อก๊าซ LPG แก่ผู้มีรายได้น้อย กลุ่มร้านค้า หาบเร่ แผงลอยอาหาร ที่มีบัตรสวัสดิการแห่งรัฐ จำนวนเงิน 100 บาท/คน/เดือน ต่อไปอีก 3 เดือนตั้งแต่วันที่ 1 เมษายน ถึง 30 มิถุนายน 2565 สอดคล้องกับนโยบายภาครัฐ เพื่อลดภาระค่าครองชีพของประชาชน และบรรเทาผลกระทบจากการปรับราคาก๊าซหุงต้ม (LPG) โดยปตท.ได้สนับสนุนส่วนลดค่าซื้อก๊าซหุงต้ม (LPG) แก่ผู้มีรายได้น้อย กลุ่มร้านค้า หาบเร่ แผงลอยอาหาร ที่มีบัตรสวัสดิการแห่งรัฐ มาตั้งแต่เดือนตุลาคม 2562 เป็นต้นมา เป็นงบประมาณรวมกว่า 15.6 ล้านบาท